# **Már Romániába is 24 órán belül szállít a DACHSER**

## **Napi gyűjtőjárat indul Aradra**

**Ismét új útvonalat nyitott a Liegl&Dachser Kft., amelynek köszönhetően a logisztikai cég Magyarország teljes területéről már egynapos kiszállítást biztosít Románia határmenti régiójába. A Pilisvörösvárról naponta induló gyűjtőjárat Aradra érkezik, a régió megnövekedett forgalmát és ügyféligényeket szolgálja ki.**

A Pilisvörösvár-Arad direkt járat idén március 22-én indult el, napi forgalomban. Az új útvonal amellett, hogy a meglévő fix kapacitások mellett versenyképesebb szolgáltatást biztosít a partnerek számára, csökkenti az árusérülés esélyét, hiszen kevesebb átrakással érkeznek meg a csomagok.

2021-ben hat új járattal bővítette szolgáltatásait a Liegl&Dachser. Februárban a lengyelországi Sosnowiecbe, áprilisban pedig a németországi Gersthofenbe indult járat Magyarországról és tavaly nyár közepétől a Szlovénia irányába indított küldemények is már egy munkanapos futamidővel érnek célba Magyarország területéről a közvetlen kapcsolatnak köszönhetően. 2021 szeptemberétől a hazánkban feladott küldemények már másnap Horvátországba érnek a DACHSER új útvonalán, Kassára pedig Tiszaújvárosból mennek naponta a gyűjtőjáratok szintén egy munkanapos szállítást biztosítva Magyarország területéről az érintett régióba.

### A DACHSER entargo termékcsalád

Az új aradi útvonalon is igénybe vehető az entargo termékcsalád, a targospeed, a targoflex, valamint a targofix, amely egész Európára egységes és magas színvonalú szolgáltatásokat jelent mind a B2B, mind a B2C ügyfelek számára. Ezenkívül elérhető az elektronikus úton történő nyomon követés és a szállítás folyamatos online monitorozása is.

**A DACHSER-ről:**

A Dachser, a németországi székhellyel rendelkező családi vállalkozás két üzleti területen nyújt szállítási logisztikai, raktározási és egyedi szolgáltatásokat: Dachser Air & Sea Logistics és Dachser Road Logistics.

Ez utóbbi két üzletágra oszlik: Dachser European Logistics és Dachser Food Logistics. Átfogó szerződéses logisztikai szolgáltatások és iparág-specifikus megoldások egészítik ki a vállalat kínálatát. A zökkenőmentes szállítmányozási hálózat - mind Európában, mind a tengerentúlon – a teljesen integrált IT-rendszerekkel intelligens logisztikai megoldásokat biztosítanak világszerte.

A Dachser világszerte 387 telephelyen mintegy 30.800 alkalmazottjának köszönhetően 2020-ban mintegy 5,6 milliárd euró konszolidált nettó árbevételt ért el. Ugyanebben az évben a logisztikai szolgáltató összesen 78,6 millió szállítmányt kezelt 39,8 millió tonna súlyban. A Dachser saját országos szervezeteivel 42 országban képviselteti magát, öt országban.

**DACHSER Magyarország:**

A LIEGL & DACHSER Szállítmányozási és Logisztikai Kft. 1999 óta van jelen a magyar piacon, a szállítmányozási és logisztikai piac meghatározó szereplője. Pilisvörösvári székhelyén az ország egyik legmodernebb logisztikai bázisát üzemelteti. Belföldi hálózatát 8 vidéki telephely alkotja, összesen több mint 300 munkatársat foglalkoztat. A kiemelkedő színvonalú szállítmányozási és logisztikai produkció magas színvonalú adminisztratív háttérszolgáltatásra támaszkodik. Az elmúlt évek eredményei alapján a vállalat töretlen és dinamikusan fejlődő szereplője a szolgáltatási szférának. 2020-ban 22,6 milliárd forintos nettó árbevétel mellett 2,34 milliárd forintos adózott eredményt ér.